cyanic-selkie/wikianc huggingface dataset:
Εκπαίδευση στην Ελλάδα
Τριτοβάθμια εκπαίδευση
Οι σχολές διαιρούνται σε τμήματα. Δεν είναι δυνατή η ύπαρξη σχολής με λιγότερα από 2 τμήματα, εκτός από εξαιρετικές περιπτώσεις, όπου η αναγκαιότητα σύστασης σχολής με 1 τμήμα αιτιολογείται ειδικά από τη Σύγκλητο. Το τμήμα προάγει την επιστήμη, την τεχνολογία ή τις τέχνες στο αντίστοιχο επιστημονικό πεδίο, οργανώνει τη διδασκαλία στο πλαίσιο των προγραμμάτων σπουδών και εξασφαλίζει τη συνεχή βελτίωση της μάθησης σε αυτό.
Τα τμήματα διαιρούνται σε τομείς, οι οποίοι συντονίζουν τη διδασκαλία μέρους του γνωστικού αντικειμένου του τμήματος, που αντιστοιχεί σε συγκεκριμένο πεδίο ή πεδία της επιστήμης.
Ιδιωτική Εκπαίδευση
Όλες οι σχολές, ανεξαρτήτως επιπέδου, επιβλέπονται από το Υπουργείο Παιδείας και Θρησκευμάτων. Το Υπουργείο ασκεί συγκεντρωτικό έλεγχο στις κρατικές σχολές, με την διαμόρφωση του προγράμματος σπουδών, τον διορισμό του προσωπικού και τον έλεγχο της χρηματοδότησης. Οι ιδιωτικές σχολές επίσης εμπίπτουν στον έλεγχο του Υπουργείου, το οποίο ασκεί εποπτικό έλεγχο σε αυτές. Σε τοπικό επίπεδο, ο εποπτικός ρόλος του Υπουργείου ασκείται διαμέσου των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης, οι οποίες λειτουργούν σε κάθε νομό. Τα τριτοβάθμια ιδρύματα είναι ονομαστικά αυτόνομα, αλλά το Υπουργείο είναι υπεύθυνο για την χρηματοδότησή τους, και την κατανομή των μαθητών στα προπτυχιακά προγράμματα σπουδών. Η Ελληνική κυβέρνηση αναγνωρίζει μόνο τα πτυχιακά προγράμματα που προσφέρονται από τα κρατικά πανεπιστήμια. Υπάρχουν αρκετά ιδιωτικά πανεπιστήμια και κολέγια που προσφέρουν πτυχιακά προγράμματα που επικυρώνονται και επιβλέπονται από Αμερικανικά, Βρετανικά και άλλα Ευρωπαϊκά πανεπιστήμια. Η Ελληνική κυβέρνηση πιέζεται να αναγνωρίσει αυτά τα υπερπόντια προγράμματα.
Όλα τα επίπεδα εκπαίδευσης καλύπτονται και από ιδιωτικές και από δημόσιες σχολές. Οι κρατικές σχολές και τα πανεπιστήμια δεν χρεώνουν δίδακτρα και τα συγγράμματα παρέχονται δωρεάν σε όλους τους μαθητές και φοιτητές. Υπάρχει επίσης ένας αριθμός εκπαιδευτηρίων τα οποία λειτουργούν παράλληλα με την κρατική εκπαίδευση και παρέχουν συμπληρωματικά μαθήματα. Αυτά τα εκπαιδευτήρια χωρίζονται σε δυο κατηγορίες ανάλογα με το είδος των υπηρεσιών που προσφέρουν. Τα Κέντρα Ξένων Γλωσσών που παρέχουν μαθήματα ξένων γλωσσών και τα φροντιστήρια μέσης εκπαίδευσης που παρέχουν συμπληρωματικά μαθήματα για αδύναμους μαθητές καθώς και προγράμματα μαθημάτων τα οποία είναι προπαρασκευαστικά για τις ανταγωνιστικές πανελλήνιες εξετάσεις. Οι περισσότεροι από τους μαθητές τυπικά παρακολουθούν τέτοιες τάξεις (και εξετάσεις) στα φροντιστήρια το μεσημέρι και το απόγευμα, επιπρόσθετα των κανονικών σχολικών μαθημάτων.
Επαγγελματικό Λύκειο (ΕΠΑ.Λ.)
Τα Επαγγελματικά Λύκεια ιδρύθηκαν με τον νόμο 3475/2006, με τον οποίο καταργήθηκαν τα ΤΕΕ του Νόμου 2640/98. Οι απόφοιτοι του ΕΠΑ.Λ προβλέπεται από τον ίδιο Νόμο να έχουν πρόσβαση σε σχολές ΑΕΙ 20%. Το απολυτήριο του Επαγγελματικού Λυκείου είναι ισότιμο αυτού του Γενικού Λυκείου, ενώ ο απόφοιτος αποκτάει και πτυχίο εξειδίκευσης Επιπέδου 4 (σύμφωνα με το Εθνικό Πλαίσιο Προσόντων).
Οι επιλογές ενός απόφοιτου ΕΠΑ.Λ, πέρα από την εισαγωγή στην τριτοβάθμια εκπαίδευση είναι δύο:
Μιλέντιε Πόποβιτς
Ο Μιλέντιε Πόποβιτς (σερβικά : Милентије Поповић) (Κρνα Τράβα 1913 - 1971) ήταν σέρβος μέλος του Κομμουνιστικού κόμματος της Γιουγκοσλαβίας (ΚΚΓ) από το 1939. Κατά τη διάρκεια του Β΄ Παγκοσμίου Πολέμου κατείχε διάφορες θέσεις στο κόμμα και διοικητικά. Μετά τον πόλεμο, έγινε υπουργός εσωτερικών, εμπορίου και προμηθειών, και στη συνέχεια υπουργός εξωτερικών, εμπορίου και οικονομίας στη γιουγκοσλαβική ομοσπονδιακή κυβέρνηση.Ήταν και υπουργός, πρόεδρος της επιτροπής σχεδιασμού της Σερβίας στην Κυβέρνηση Μπλαγκόιε Νέσκοβιτς 1946.
Εκπαίδευση στην Ελλάδα
Επαγγελματικό Λύκειο (ΕΠΑ.Λ.)
- Κάνοντας ένα επιπλέον έτος (τάξη Μαθητείας) το πτυχίο θα αναβαθμιστεί αφού εκπληρώσει την εννεάμηνη έμμισθη πρακτική άσκηση (λαμβάνεται ως προϋπηρεσία) σε Επίπεδο 5, κατόπιν εξετάσεων πιστοποίησης. Τα θέματα των εξετάσεων πιστοποίησης είναι υπό την μορφή τράπεζας θεμάτων και είναι αναρτημένα στην σελίδα του ΕΟΠΠΕΠ.
Μιλέντιε Πόποβιτς
Πέθανε ενώ ήταν εν ενεργεία πρόεδρος της ομοσπονδιακής συνέλευσης, (βουλής) της ομοσπονδιακής Σοσιαλιστικής Δημοκρατίας της Γιουγκοσλαβίας, θέση που κατείχε από το 16 του Μαΐου, 1967 μέχρι 8 Μαΐου 1971.
Εξωτερικοί σύνδεσμοι
Κατηγορία:Υπουργοί εμπορίου της Γιουγκοσλαβίας Κατηγορία:Υπουργοί εξωτερικών της Γιουγκοσλαβίας Κατηγορία:Υπουργοί οικονομικών της Γιουγκοσλαβίας Κατηγορία:Υπουργοί εσωτερικών της Γιουγκοσλαβίας Κατηγορία:Πρόεδροι της εθνοσυνέλευσης της Γιουγκοσλαβίας Κατηγορία:Σέρβοι πολιτικοί της Γιουγκοσλαβίας Κατηγορία:Σέρβοι υπουργοί
Εκπαίδευση στην Ελλάδα
Επαγγελματικό Λύκειο (ΕΠΑ.Λ.)
- Παραλαμβάνει κανονικά το απολυτήριο και το πτυχίο του και συνεχίζει τις σπουδές του στο Ι.Ε.Κ, όπου παρακολουθεί μαθήματα αντίστοιχης αλλά αναβαθμισμένης ειδικότητας (Αρχική Επαγγελματική Κατάρτιση) για 4 εξάμηνα (2 έτη) και 1 εξάμηνο άμισθης πρακτικής άσκησης και λαμβάνει την Βεβαίωση Επαγγελματικής Κατάρτισης όπου ύστερα δηλώνει συμμετοχή στις Εξετάσεις Πιστοποίησης του ΕΟΠΠΕΠ. Ο ίδιος εάν είναι επιτυχών, λαμβάνει Δίπλωμα Επαγγελματικής Κατάρτισης Επιπέδου 5, το οποίο είναι εφικτό να χρησιμοποιηθεί σε Ελλάδα και χώρες-μέλη της Ευρωπαϊκής Ένωσης.
Υπάρχουν εννέα ειδικότητες στα Επαγγελματικά Λύκεια: Διοίκησης και Οικονομίας Γεωπονίας, τροφίμων και περιβάλλοντος Δομημένων έργων, δομικού περιβάλλοντος και αρχιτεκτονικού σχεδιασμού Εφαρμοσμένων τεχνών Ηλεκτρολογίας, ηλεκτρονικής και αυτοματισμού Μηχανολογίας Ναυτιλιακών επαγγελμάτων Πληροφορικής Υγείας, πρόνοιας και ευεξίας
Από τις 35 ώρες, στην Ά Τάξη διδάσκονται 22 ώρες μαθήματα γενικής παιδείας 7 ώρες ειδικότητας και 6 ώρες επιλογής. Στη Β’, στην οποία μπορεί να φοιτήσει μαθητής ο οποίος στην Ά φοίτησε σε ΓΕΛ, 12 ώρες εκπαιδευτικό πρόγραμμα, 6 ώρες γενικής και 23 ώρες ειδικότητας, τα μαθήματα της οποίας είναι εργαστηριακά και θεωρητικά.
Επαγγελματικές Σχολές (ΕΠΑ.Σ.)
Οι ΕΠΑ.Σ Μαθητείας ΟΑΕΔ είναι σχολές που ανήκουν στην τυπική Δευτεροβάθμια Επαγγελματική Εκπαίδευση (Ν. 3475/06). Στις σχολές αυτές διδάσκονται αποκλειστικά μαθήματα ειδικότητας, η φοίτηση διαρκεί 2 σχολικά έτη κατά τη διάρκεια των οποίων οι μαθητές παρακολουθούν θεωρητικά και εργαστηριακά μαθήματα για 21 ώρες την εβδομάδα και παράλληλα πραγματοποιούν έμμισθη πρακτική άσκηση, γνωστή ως Μαθητεία σε εργασίες συναφείς προς την ειδικότητά τους στον δημόσιο και τον ιδιωτικό τομέα. Υπ'όψιν, ότι η πρακτική άσκηση λαμβάνεται ως προϋπηρεσία διευκολύνοντας τον σπουδαστή για εύρεση εργασίας στην ειδικότητα του.
Η εισαγωγή στις ΕΠΑ.Σ. επιτυγχάνεται μετά από αίτηση και μοριοδότηση συγκεκριμένων κριτηρίων των υποψηφίων (βαθμός Τίτλου Σπουδών, κοινωνικά και οικονομικά κριτήρια) και δικαίωμα εγγραφής σ' αυτές έχουν οι κάτοχοι τουλάχιστον ενδεικτικού Α' Τάξης Λυκείου και ηλικίας έως 23 ετών.
Οι απόφοιτοι παραλαμβάνουν πτυχίο της ειδικότητας Επιπέδου 4 (ισότιμο των ΓΕ.Λ και ΕΠΑ.Λ) και όχι απολυτήριο και η συνέχιση των σπουδών τους μπορεί να γίνει στα Ι.Ε.Κ.
Μετά από την ψήφιση του Νόμου 4763/2020 (ΦΕΚ 254 / 21 12 2020 οι ΕΠΑ Σ Μαθητείας του Ο Α Ε Δ καθώς και οι Επαγγελματικές Σχολές Κατάρτισης (παρέχουν πλέον µεταγυµνασιακή επαγγελματική εκπαίδευση Επιπέδου τρία (3).
Όπως ορίζεται από το νομοσχέδιο (κεφάλαιο Γ΄, άρθρα 9-15) σκοπός των ανωτέρω σχολών είναι:
α) η παροχή υπηρεσιών αρχικής επαγγελµατικής εκπαίδευσης και κατάρτισης σε αποφοίτους µε τίτλο της υποχρεωτικής εκπαίδευσης ή τίτλο ισότιµο προς αυτόν,
β) η αντιµετώπιση της σχολικής διαρροής, η αναβάθµιση των βασικών δεξιοτήτων των κατόχων τίτλων υποχρεωτικής εκπαίδευσης ή ισότιµων προς αυτούς και η ένταξή τους στην αγορά εργασίας και
γ) η µέριµνα για την ένταξη στην επαγγελµατική ζωή ευπαθών και ευάλωτων κοινωνικών οµάδων σε ό,τι αφορά στις Ε.Σ.Κ.,
δ) ειδικότερα, οι ΕΠΑ.Σ. Μαθητείας του Ο.Α.Ε.Δ. παρέχουν µεταγυµνασιακή επαγγελµατική εκπαίδευση επιπέδου τρία (3), εφαρµόζοντας το δυικό σύστηµα, που συν δυάζει τη θεωρητική και εργαστηριακή εκπαίδευση στην τάξη µε την µαθητεία σε εργασιακό χώρο.
Παρέχει τα εξής προγράμματα σπουδών:
Ινστιτούτο Επαγγελματικής Κατάρτισης (Ι.Ε.Κ.)
Το Ινστιτούτο Επαγγελματικής Κατάρτισης, γνωστό και ως ΙΕΚ (δημόσιο: Δ.Ι.Ε.Κ) είναι ιδρύματα επαγγελματικής εκπαίδευσης στην Ελλάδα, τα οποία ιδρύθηκαν το 1992. Εντάσσονται στη μη Τυπική Εκπαίδευση (Μεταδευτεροβάθμια), δηλαδή είναι μια παρακλάδια επιλογή που επιθυμεί ο σπουδαστής, ωστόσο δεν στερείται από επαγγελματικά δικαιώματα της ειδικότητας του.
Στόχος τους είναι να παρέχουν στους σπουδαστές επαγγελματική εκπαίδευση και κατάρτιση για 5 εξάμηνα και 1 εξάμηνο άμισθης ή έμμισθης πρακτικής άσκησης, τη Μαθητεία. Τα ΙΕΚ δέχονται στις ειδικότητες τους, απόφοιτους λυκείου (ΓΕ.Λ, ΕΠΑ.Λ, ΕΠΑ.Σ) ή σπουδαστές από την τριτοβάθμια εκπαίδευση, εφόσον το επιθυμούν. Οι απόφοιτοι ΕΠΑ.Λ, ΕΠΑ.Σ και ΑΕΙ αντίστοιχης ειδικότητας, μπορούν να παρακολουθήσουν ένα έτος (αντί για δύο) ενώ οι απόφοιτοι ΓΕ.Λ παρακολουθούν υποχρεωτικά όλα τα εξάμηνα. Όριο ηλικίας στα ΙΕΚ δεν υπάρχει, ενώ σε περίπτωση σπουδών ο εκπαιδευόμενος καλύπτεται από την στρατιωτική υποχρέωση (αναβολή) έως την ηλικία των 23 ετών. Η εγγραφή στα Δ.ΙΕΚ γίνεται δωρεάν ενώ στα Ι.ΙΕΚ δίνονται δίδακτρα.
Δεν πρέπει να συγχέεται με την έννοια του πανεπιστημίου ή του ερευνητικού Ιδρύματος. Το πτυχίο/δίπλωμα που θα αποκτήσει ο σπουδαστής στο τέλος της φοίτησης του αναγνωρίζεται από το κράτος και την Ευρωπαϊκή Ένωση, κατόπιν Εξετάσεων του ΕΟΠΠΕΠ (Δίπλωμα Επαγγελματικής Εκπαίδευσης και Κατάρτισης Επιπέδου 5). Οι προϋποθέσεις εισαγωγής στα Δημόσια ΙΕΚ είναι ίδιες ανεξάρτητα από τον φορέα, είτε αυτός είναι ο ΟΑΕΔ, το ΙΕΚ της Σιβιτανιδείου Σχολής κ.α.
Εργαστήριο Ειδικής Επαγγελματικής Εκπαίδευσης (ΕΕΕΕΚ)
Τα ΕΕΕΕΚ είναι επαγγελματικά σχολεία που απευθύνονται σε ΑΜΕΑ.
Σχολή Επαγγελμάτων Κρέατος (ΣΕΚ)
Η Σχολή Επαγγελμάτων Κρέατος (Σ.Ε.Κ.: 1977–σήμερα) είναι επαγγελματική σχολή, εποπτευόμενη από το Υπουργείο Αγροτικής Ανάπτυξης και Τροφίμων. Υπάρχουν δημόσιες και ιδιωτικές σχολές επαγγελμάτων κρέατος. Το πρόγραμμα των 300 ωρών περιλαμβάνει 85 ώρες θεωρητικά μαθήματα και 100 ώρες εργαστηριακά μαθήματα (περίπου 61,6%), 15 ώρες εκπαιδευτικών επισκέψεων (περίπου 5%), 100 ώρες πρακτική άσκηση (περίπου 33,3% ). Η φοίτηση είναι 5 ώρες την ημέρα, 5 ημέρες την εβδομάδα, για 12 συνεχόμενες εβδομάδες. Οι ειδικότητες της Σχολής Επαγγελμάτων Κρέατος είναι: Τεχνικός Επεξεργασίας Κρέατος (κρεοπώλης), Σφαγή ζώων (εκδοροσφαγεύς).
Επαγγελματικές Σχολές Κατάρτισης (ΕΣΚ)
Οι Σχολές Επαγγελματικής Κατάρτισης (Ε.Σ.Κ.: 2020–σήμερα) είναι σχολές διετούς επαγγελματικής εκπαίδευσης και κατάρτισης. Οι μαθητές πρέπει να έχουν απολυτήριο Γυμνασίου. Οι απόφοιτοι λαμβάνουν «Πτυχίο Επαγγελματικής Εκπαίδευσης και Κατάρτισης, Επιπέδου 3» μετά από κατατακτήριες εξετάσεις στα εξεταστικά κέντρα του ΕΟΠΠΕΠ.
Εργαστηριακό Κέντρο (ΕΚ)
Τα Εργαστηριακά Κέντρα (Ε.Κ.) είναι εκπαιδευτικές μονάδες του Υπουργείου Παιδείας και Θρησκευμάτων (Υ.ΠΑΙ.Θ). Έχουν αυτοτελή διοικητική δομή στη λειτουργία τους ως σχολικές μονάδες και συνεργάζονται με τα Επαγγελματικά Λύκεια (ΕΠΑ.Λ.) και τα Δημόσια Ινστιτούτα Επαγγελματικής Κατάρτισης (Δ.Ι.Ε.Κ.) της περιοχής τους. Τα Ε.Κ. παρέχουν στους μαθητές των ΕΠΑ.Λ. και των Δ.Ι.Ε.Κ.την απαιτούμενη υλικοτεχνική εργαστηριακή υποδομή και εξοπλισμό καθώς και το προσωπικό για την πρακτική άσκηση κατά τη διάρκεια των εργαστηρίων των μαθημάτων ειδικότητας.
Ενιαίο Ειδικό και Επαγγελματικό Γυμνάσιο και Λύκειο (ΕΝΕΕΓΥΛ)
Τα ΕΝ.Ε.Ε.ΓΥ.Λ. (2016-σήμερα) είναι σχολεία γενικά απευθυνόμενα σε άτομα με μαθησιακές δυσκολίες, αλλά όχι στον ίδιο βαθμό με ένα ΕΕΕΕΚ. Έχει οκτώ τάξεις (4 σε κάθε βαθμίδα) και το πρόγραμμά του είναι εφάμιλλο με αυτό ενός ΕΠΑΛ.
Εθνικό Πλαίσιο Προσόντων (ΕΠΠ)
Το Εθνικό Πλαίσιο Προσόντων είναι μια κατάσταση που εκπροσωπεί τους τίτλους σπουδών του εκπαιδευτικού συστήματος μιας Ευρωπαϊκής χώρας. Όλα τα Εθνικά Πλαίσια συγκροτούν το Ευρωπαϊκό Πλαίσιο Προσόντων το οποίο εγκρίθηκε στην σύσταση του Ευρωπαϊκού Κοινοβουλίου και Συμβουλίου στις 23 Απριλίου του 2008 με θέμα την θέσπιση ευρωπαϊκού πλαισίου των επαγγελματικών προσόντων για την δια βίου μάθηση.
Το κάθε Εθνικό Πλαίσιο Προσόντων απαρτίζεται από τα "Επίπεδα", τα οποία καλύπτουν ολόκληρο το φάσμα των εκπαιδευτικών κλιμακίων και αυτά αναλογούν τυπικά με τις γνώσεις, τις ικανότητες και τις δεξιότητες που αποκτούν οι εκπαιδευόμενοι.
Τα "Μαθησιακά Αποτελέσματα" είναι η κατάληξη όλων των προαναφερόμενων που έχουν αποκομίσει οι εκπαιδευόμενοι και τυπικά αποδεικνύεται ποιες είναι οι δυνατότητες του κάθε εκπαιδευόμενου μετά από την αποφοίτηση του.
Συνοψίζοντας, το Εθνικό Πλαίσιο Προσόντων είναι το εξής:
Χωρίς Επίπεδο
Αξίζει να σημειωθεί πως μετά την κατάργηση της Σχολής Επαγγελματικής Κατάρτισης, επ' αυτομάτως και το πτυχίο, στο Επίπεδο 3 δεν έχει αντικατασταθεί από κάποιο νέο ή υπάρχον ίδρυμα.
Τρέχοντα ζητήματα
Το κύριο θέμα προς συζήτηση στα τελευταία χρόνια είναι η αναγνώριση των ιδιωτικών πανεπιστημίων, η οποία απαγορεύεται σύμφωνα με το σύνταγμα του 1975. Διάφορα ιδιωτικά ιδρύματα, τα οποία είναι συχνά παραρτήματα ευρωπαϊκών και αμερικανικών πανεπιστημίων, όπως το Κρατικό Πανεπιστήμιο της Νέας Υόρκης, καθώς και μη κερδοσκοπικά διαπιστευμένα ιδρύματα ή ιδιόκτητες σχολές ξένων πανεπιστημίων, όπως το Κολλέγιο Ινδιανάπολης Αθηνών, λειτουργούν νόμιμα ως σχολές Εργαστηρίων Ελεύθερων Σπουδών.
Επίσης, με λίγες εξαιρέσεις, η ελληνική κυβέρνηση δεν αναγνωρίζει τριετή προγράμματα πανεπιστημιακών σπουδών. Οι φοιτητές που απέκτησαν πτυχίο μπάτσελορ στο εξωτερικό δυσκολεύονται να βρουν εργασία στον δημόσιο τομέα, εκτός εάν αποκτήσουν ένα πτυχίο μάστερ, το οποίο θεωρείται ισοδύναμο με ένα τετραετές πρώτο πτυχίο (μπάτσελορ) που παραδίδει ένα ελληνικό πανεπιστήμιο.
Μετά από πίεση κρατών-μελών της ΕΕ, σύμφωνα με την διαδικασία της Μπολόνια, η Ελλάδα αναθεωρεί το σύστημα ταξινόμησης των πτυχίων.
Ροδόπη (αποσαφήνιση)
Το όνομα Ροδόπη μπορεί να αναφέρεται:
Ροδόπη (μυθολογία)
Κατά την ελληνική μυθολογία, η Ροδόπη ήταν βασίλισσα της Θράκης, αδελφή και σύζυγος του Αίμου. Το ζευγάρι είχε την αλαζονεία να συγκρίνει τους εαυτούς τους με τον Δία και την Ήρα. Έτσι, οι θεοί τους τιμώρησαν μεταμορφώνοντάς τους σε βουνά τα οποία φέρουν τα ονόματά τους: Οροσειρά του Αίμου και Ροδόπη αντίστοιχα.
Δείτε επίσης
Ροδοπη
Ευαγόρας Παλληκαρίδης
Ο Ευαγόρας Παλληκαρίδης (Τσάδα Πάφου, 26 Φεβρουαρίου 1938 - Λευκωσία, 14 Μαρτίου 1957) ήταν Ελληνοκύπριος αγωνιστής της Ε.Ο.Κ.Α., ήρωας της Κύπρου και ποιητής. Για τη δράση του συνελήφθη από τις βρετανικές δυνάμεις και εκτελέστηκε διά απαγχονισμού.
Δράση
Την 1η Απριλίου 1953, ο Ευαγόρας πρωταγωνιστεί σε διάφορες διαδηλώσεις κατά της Αγγλοκρατίας στην Κύπρο. Συγκεκριμένα, στις 2 Ιουνίου θα γινόταν η στέψη της Βασίλισσας Ελισάβετ Β΄. Στην Βρετανική Αυτοκρατορία και σε όλες τις αποικίες γίνονταν προετοιμασίες για το μεγάλο γεγονός. Στην Πάφο στο «Ιακώβιο Γυμναστήριο» αναρτάται η σημαία του Ηνωμένου Βασιλείου, γεγονός που εξοργίζει τους μαθητές. Παραμονή της στέψης, οι μαθητές της Πάφου και οι φοιτητές του Λιασιδίου Κολεγίου οργάνωσαν διαδήλωση με αίτημα να υποσταλεί η βρετανική σημαία και να εκκενωθεί το γήπεδό τους από στρατιώτες και αστυνομικούς. Ο 15χρονος, τότε, Ευαγόρας αναρριχάται στον ιστό, κατεβάζει και σκίζει την σημαία: το γεγονός αυτό έδωσε το έναυσμα για επέκταση των διαδηλώσεων.
Οι μαθητές και το πλήθος συγκρούονται με την αστυνομία, η οποία ενισχύεται από Τούρκους. Ο διοικητής στέλνει διαταγή να αποσυρθούν οι αστυνομικοί, γιατί δεν έπρεπε η στέψη της βασίλισσας να αμαυρωθεί με αίμα. Έτσι οι μαθητές παρέσυραν ό,τι είχε σχέση με τους εορτασμούς για την στέψη. Η Πάφος έγινε το μόνο μέρος όπου δεν γιορτάστηκε η στέψη. Ο Ευαγόρας συνελήφθη, αλλά αφέθηκε ελεύθερος λόγω της μικρής του ηλικίας.
Ένταξη στην ΕΟΚΑ
Σε ηλικία 17 χρόνων, ο Ευαγόρας Παλληκαρίδης εγκατέλειψε το σχολείο και εντάχθηκε στις αντάρτικες ομάδες της ΕΟΚΑ. Στις 17 Νοεμβρίου 1955 οι μαθητές του Γυμνασίου συγκεντρώθηκαν και προετοίμαζαν μια διαδήλωση από τις γνωστές που οργάνωνε η ΑΝΕ (Άλκιμος Νεολαία ΕΟΚΑ) ως αντιπερισπασμό. Οι στρατιώτες είχαν διαταγή να πυροβολήσουν αδιάκριτα τους διαδηλωτές. Ο Ευαγόρας συλλαμβάνεται και οδηγείται στο δικαστήριο με την κατηγορία ότι συμμετείχε παράνομα σε οχλαγωγίες. Ο Ευαγόρας δεν παραδέχτηκε την κατηγορία και η δίκη αναβλήθηκε για τις 6 Δεκεμβρίου. Ήταν η αρχή του τέλους. Μια μέρα πριν τη δίκη, μπαίνει κρυφά στο σχολείο και αφήνει στην έδρα ένα σημείωμα:
Ήρωας ως το τραγικό τέλος
Στις 18 Δεκεμβρίου 1956 μαζί με άλλους δύο συναγωνιστές του μετέφεραν όπλα και τρόφιμα από τη Λυσό. Ξαφνικά βρέθηκαν αντιμέτωποι με βρετανική περίπολο. Οι δύο συναγωνιστές του Ευαγόρα κατάφεραν να διαφύγουν, αλλά ο ίδιος συνελήφθη. Στην κατοχή του είχε ένα οπλοπολυβόλο Μπρεν γρασαρισμένο. Ήταν συνεπώς ανέτοιμο για να χρησιμοποιηθεί. Επίσης κουβαλούσε 3 γεμιστήρες γεμάτες.
Κατηγορήθηκε για κατοχή και διακίνηση οπλισμού και μεταφέρθηκε στη Λευκωσία και η δίκη ορίζεται για τις 25 Φεβρουαρίου. Στη δίκη του, ο Παλληκαρίδης δεν άφησε περιθώρια στους δικηγόρους του να τον υπερασπιστούν, αφού παρά τις αντιρρήσεις τους παραδέχθηκε την ενοχή του:
Την επόμενη μέρα της καταδίκης του Παλληκαρίδη, οι μαθητές του Γυμνασίου Πάφου απείχαν από τα μαθήματά τους σε ένδειξη διαμαρτυρίας και έστειλαν τηλεγράφημα στον Τζον Χάρντινγκ, με το οποίο του ζητούσαν να απονεμηθεί χάρη στον Ευαγόρα. Όλος ο κόσμος αρχίζει μια προσπάθεια να σώσει τον νεαρό μαθητή. Η ελληνική κυβέρνηση προσπαθεί να αποτρέψει την εκτέλεσή του. Η Κυπριακή αδελφότητα Αθηνών ζητά προσωπική παρέμβαση του βασιλιά Παύλου. Η Βουλή των Ελλήνων στέλνει τηλεγραφήματα προς την Βουλή των Κοινοτήτων και τα Ηνωμένα Έθνη. Ο Αρχιεπίσκοπος Αθηνών και πάσης Ελλάδος Δωρόθεος ο Χωρεπίσκοπος Σαλαμίνος Γεννάδιος, ο δήμαρχος Λευκωσίας κ. Δέρβης, 40 Εργατικοί Βρετανοί βουλευτές, συντεχνίες, ο Αρχιεπίσκοπος Νοτίου Αφρικής Νικόδημος, ο Αμερικανός Γερουσιαστής Fulton, απλοί πολίτες προσπαθούν να ματαιώσουν αυτή την εκτέλεση. Ο Χάρτινγκ όμως και η βρετανική διπλωματία απορρίπτει την απονομή χάριτος.
Το τελευταίο γράμμα
Ο Ευαγόρας στο τελευταίο γράμμα του δηλώνει:
Απαγχονίστηκε στις 14 Μαρτίου 1957, σε ηλικία μόλις 19 ετών. Ήταν ο νεαρότερος αλλά και ο τελευταίος αγωνιστής που απαγχονίστηκε από τους Βρετανούς.
Ο τάφος του βρίσκεται στα Φυλακισμένα Μνήματα στη Λευκωσία.
Παραπομπές
Κατηγορία: Κύπριοι αγωνιστές του 1955-59 Κατηγορία: Κύπριοι ποιητές Κατηγορία: Λήμματα που χρειάζονται παραπομπές Κατηγορία: Λήμματα που χρειάζονται παραπομπές από 05/2010 Κατηγορία: Ήρωες της Ελλάδας
Λόουμαν Μπράουν
thumb|Η Λόουμαν Μπράουν όρνιθα. Η Λόουμαν Μπράουν (Lohmann Brown) είναι μια ωοτόκος όρνιθα. Είναι υβριδικής προέλευσης και αναπαράγεται επιλεκτικά από αυτές του Νιου Χάμσαϊρ και άλλες καφετιές ωοτόκες φυλές.
Γεννούν σε περίπου 18 εβδομάδες, γεννώντας περίπου 1 αυγό την ημέρα και έως 300 καφέ αυγά το έτος. Τα αυγά γεννώνται καθημερινά, συνήθως την αυγή ή το σούρουπο.
Η Λόουμαν μπράουν, είναι μια πολύ φιλοπερίεργη ράτσα κοτόπουλου.
Δείτε επίσης
• 3
Παραπομπές
Κατηγορία:Υβριδικά κοτόπουλα
Άβα (ιστορία)
Η Άβα στην αρχαία ιστορία, κατά τους ελληνιστικούς χρόνους, ήταν η περιώνυμος κόρη του Ζηνοφάνους, σύγχρονου του Καίσαρα, τυράννου της Όλβης (παρά τους πρόποδες του όρους Ταύρου). Η Άβα όταν έγινε βασίλισσα της Αγχιάλης, κοντά στην Ταρσό, συγγένευσε με τους Τευκρίδες βασιλείς της χώρας. Υπήρξε όμως και πολύ ευνοούμενη του Αντωνίου και της Κλεοπάτρας, εύνοια που είχε εξαγοράσει με πολλά πλούσια δώρα. Εκθρονίσθηκε όμως και αυτή αργότερα από τον Τιβέριο.
Πηγές
Κατηγορία:Ελληνιστική περίοδος Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Μαρτίνο ντι Μπαρτολομέο
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Σχολή της Σιένα
Ο νόμος της αγοράς
Ο νόμος της αγοράς (πρωτότυπος τίτλος: La Loi du marché) είναι γαλλική ταινία του 2015 σε σκηνοθεία του Στεφάν Μπριζέ.
Πλοκή
Ο Τιερί είναι άνεργος για 18 μήνες, έχοντας χάσει τη δουλειά του ως εργάτης σε εργοστάσιο. Στην ηλικία των 51 ετών, βρίσκει μία νέα θέση εργασίας ως φρουρός ασφαλείας σε ένα σούπερ μάρκετ. Ωστόσο, με εντολή του προϊσταμένου του, πρέπει να κατασκοπεύει τους συναδέλφους του.
Βραβεία/Διακρίσεις
Στο 68ο φεστιβάλ των Καννών η ταινία κέρδισε το βραβείο Ανδρικού Ρόλου (Βενσάν Λιντόν) και Ειδική Μνεία από την Οικουμενική Επιτροπή, ενώ ήταν υποψήφια για τον Χρυσό Φοίνικα.
Στα 41α βραβεία Σεζάρ κέρδισε το βραβείο καλύτερου ηθοποιού (Βενσάν Λιντόν) και ήταν υποψήφια στις κατηγορίες καλύτερης ταινίας και σκηνοθέτη.
Παραπομπές
Κατηγορία:Γαλλικές ταινίες Κατηγορία:Γαλλικές δραματικές ταινίες Κατηγορία:Γαλλόφωνες ταινίες Κατηγορία:Ταινίες σχετικά με την οικονομική κρίση Κατηγορία:Ταινίες του 2015 Κατηγορία:Ταινίες σε σκηνοθεσία Στεφάν Μπριζέ
Κρεμμύδι Κεφαλονιάς
Για συνώνυμους οικισμούς στην Ελλάδα δείτε το λήμμα: Κρεμμύδι (αποσαφήνιση)
Το χωριό Κρεμμύδι (ή Κρεμμύδιον όπως γράφονταν παλιότερα) είναι χωριό της Κεφαλλονιάς, το οποίο βρίσκεται σε υψόμετρο 264 μέτρων και ο πληθυσμός του ανέρχεται στους 40 κατοίκους (απογραφή 2011). Ως οικισμός αναφέρεται επίσημα το 1866 στο ΦΕΚ 9Α - 28/01/1866 να προσαρτάται στον τότε δήμο Σκάλας.
Παραπομπές
Κατηγορία:Χωριά της Κεφαλονιάς Κατηγορία:Δήμος Κεφαλονιάς
Μυλωνά (τυφέκιο)
Το τυφέκιο Μυλωνά, γνωστό επίσης στην αγγλόφωνη βιβλιογραφία ως Greek Mylonas M1872 ήταν όπλο του ελληνικού στρατού επινόησης του Ευστάθιου Μυλωνά, αρχιτεχνίτη του Οπλοστασίου, όταν εργαζόταν στις τεχνικές εγκαταστάσεις στην Εφορεία Υλικού Πολέμου, ΕΥΠ στην Αθήνα, εκ του οποίου και έλαβε το όνομα. Το τυφέκιο αυτό έλαβε το αριθμό υποδείγματος 1872 από το έτος της πρώτης κατασκευής του.
Το 1874 το Υπουργείο των Στρατιωτικών μετά από πολλές επιτυχείς δοκιμές ενέκρινε την προμήθειά του από τον ελληνικό στρατό, αλλά καθώς δεν υπήρχαν εγκαταστάσεις ικανές για τη μαζική του παραγωγή η κατασκευή του ξεκίνησε στο εργοστάσιο Emile et Leon Nagant της Λιέγης, στο Βέλγιο.
Το "τυφέκιο Μυλωνά" ήταν ένα οπισθογεμές τυφέκιο με μεταλλικό κάλυκα κατά το σύστημα Κομπλαίν βελγικού υποδείγματος 1871 με το οποίο είχε οπλιστεί τότε η Βελγική Εθνοφρουρά. Υπήρχε σε τρεις εκδόσεις σύμφωνα με την αντίστοιχη γαλλική κατασκευαστική συνήθεια: βραχύκαννο του πυροβολικού, αραβίδα του ιππικού και τυφέκιο του πεζικού. Οι διαστάσεις τους ήσαν οι αντίστοιχες των όπλων γαλλικού υποδείγματος 1866 (Σασεπώ). Ο μηχανισμός διάνοιξης του εμφράγματος του ουραίου της κάννης ενεργοποιούνταν με τη βοήθεια μοχλού που απέληγε σε σχετικά μεγάλη σφαιροειδή λαβή. Η τροφοδοσία γινόταν με εισαγωγή ενός ολομεταλλικού κεντρόφλεκτου φυσιγγίου όπως του γαλλικού τυφεκίου υποδείγματος 1874 Γκρα το οποίο υιοθετήθηκε ως επίσημο υπόδειγμα του ελληνικού στρατού το 1877.
Το τυφέκιο Μυλωνά είναι βέβαιο ότι χρησιμοποιήθηκε από ορισμένες μονάδες κατά την εισβολή του στρατού στη Θεσσαλία τον Ιανουάριο του 1878 και στις μετέπειτα κινητοποιήσεις, όχι όμως και στον Ελληνοτουρκικό πόλεμο του 1897, όπου δεν γίνεται αναφορά για τη χρήση τέτοιων όπλων.
Εξωτερικοί σύνδεσμοι
Κατηγορία:Τυφέκια
Τεταρτίδες
thumb|280px|Ένας μετεωρίτης της βροχής όπως φαίνεται στο λυκόφως Οι Τεταρτίδες (Quadrantids, QUA) είναι μια βροχή μετεώρων που σημειώνεται τις αρχές του Ιανουαρίου. Κατά το μέγιστο της βροχής, ο ρυθμός πτώσης των μετεώρων είναι ίσος με αυτό των Περσείδων και των Διδυμίδων, όμως, αντίθετα με τις άλλες δύο βροχές, η φάση αποκορύφωσης διαρκεί λίγο, περίπου δύο ώρες. Το σώμα το οποίο θεωρείται η πηγή των τεταρτίδων έχει ανιχνευτεί διστακτικά ως ο αστεροειδής (196256) 2003 EH1, ο οποίος μπορεί να σχετίζεται με τον κομήτη C/1490 Y1 που παρατήρησαν οι Κινέζοι, Ιάπωνες και Κορεάτες αστρονόμοι πριν 500 χρόνια.
Το ακτινοβόλο σημείο βρίσκεται εντός των ορίων του αστερισμού του Βοώτη, κοντά στο λεγόμενο σχηματισμό άροτρο ή κατσαρόλα της Μεγάλης Άρκτου. Βρίσκεται ανάμεσα στο χερούλι της «κατσαρόλας» και τα τέσσερα αστέρια που σχηματίζουν τη κεφαλή του αστερισμού Δράκων. Η βροχή παρατηρείται καλύτερα στο βόρειο ημισφαίριο και είναι ορατή μέχρι τον 51ο νότιο παράλληλο. Το όνομά της η βροχή το πήρε από τον απαρχαιωμένο αστερισμό Quadrans Muralis ή Επιτοίχιος Τετράς, ο οποίος σήμερα ανήκει στον Βοώτη.
Παραπομπές
κατηγορία:Βροχές διαττόντων
Απογραφή Πληθυσμού 2011 (Κύπρος)
Η Απογραφή Πληθυσμού 2011 ήταν η 14η απογραφή πληθυσμού της Κύπρου. Διενεργήθηκε από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές και οι Βρετανικές βάσεις. Η προηγούμενη απογραφή ήταν του 2001.
Συνοπτικά, το αποτέλεσμα της απογραφής ήταν η καταγραφή πληθυσμού 838.897 κατοίκων (αύξηση 22% σε σχέση με τα συνολικά αποτελέσματα του 2001). Εκτός από την αριθμητική καταγραφή του πληθυσμού, η απογραφή περιλάμβανε και ερωτηματολόγια που σκοπό είχαν τη συλλογή πληροφοριών για τη δημογραφική και κοινωνική κατάσταση της χώρας, την οικονομική και οικογενειακή κατάσταση του πληθυσμού, το επίπεδο μόρφωσης και η ποιότητα ζωής.
Επαρχίες
Ο πιο κάτω πίνακας παρουσιάζει τα αποτελέσματα ανά επαρχία, και συγκρίνει τα αποτελέσματα των απογραφών του 2001 και του 2011:
Παραπομπές
Κατηγορία:Απογραφές πληθυσμού (Κύπρος)
Σταμάτης Σμυρνιώτης
Ο Σταμάτης Σμυρνιώτης (Γαρέα Αρκαδίας, 18 Μαρτίου 1927 – 11 Δεκεμβρίου 2015) ήταν Έλληνας αθλητής του στίβου, εμποδιστής και προπονητής.
Γεννήθηκε το 1927 στη Γαρέα Αρκαδίας και ήταν αθλητής του Πανελλήνιου Γ.Σ.. Στο Πανελλήνιο πρωτάθλημα στίβου της Αλεξανδρούπολης το 1953 αναδείχθηκε πρωταθλητής στα 110 μέτρα με εμπόδια (16.0) και στα 400 μέτρα με εμπόδια (55.7).
Με την εθνική ομάδα στίβου της Ελλάδας συμμετείχε στο Παγκόσμιο πρωτάθλημα στίβου ενόπλων της Κοπεγχάγης το 1952 όπου κατέκτησε το χάλκινο μετάλλιο στα 400 μέτρα με εμπόδια (55.1). Στους πρώτους μεταπολεμικούς Βαλκανικούς αγώνες της Αθήνας το 1953 κέρδισε το χρυσό μετάλλιο στο ίδιο αγώνισμα (54.2).
Μετά το τέλος της καριέρας του, διετέλεσε προπονητής του Εθνικού Γ.Σ. για σαράντα χρόνια. Στην προπονητική του σταδιοδρομία, ανέδειξε πλήθος αθλητών, όπως τον Σταύρο Τζιωρτζή που ανεδείχθη 6ος στους Ολυμπιακούς αγώνες του Μονάχου το 1972 στα 400 μέτρα με εμπόδια (49.66), τον Κυριάκο Ονησιφόρου, τον Σπύρο Σπύρου, τον Φίλιππο Φιλίππου, τη Γεωργία Τρουμπούκη, την Ελισάβετ Πανταζή κ.ά..
Υπήρξε ομοσπονδιακός προπονητής του ΣΕΓΑΣ επί σειρά ετών και το πρώτο μέλος ΔΕΠ στο ΤΕΦΑΑ της Αθήνας όταν από Γυμναστική Ακαδημία το 1983 μετατράπηκε σε Ανώτατο Εκπαιδευτικό Ίδρυμα.
Το 2013 τιμήθηκε από την Κυπριακή Ομοσπονδία Ερασιτεχνικού Αθλητισμού Στίβου για την προσφορά του στον Κλασικό Αθλητισμό της Κύπρου στα πλάισια της συνάντησης Ελλάδος-Κύπρου.
Πέθανε στις 11 Δεκεμβρίου 2015 σε ηλικία 88 ετών και κηδεύτηκε στις 12 Δεκεμβρίου 2015 στη Γαρέα Αρκαδίας. Αδερφός του ήταν ο πρώτος πρόεδρος της Τ.Ε./Νότιας Πελοποννήσου, Τάσος Σμυρνιώτης.
Παραπομπές
Κατηγορία:Έλληνες αθλητές δρόμων ταχύτητας Κατηγορία:Έλληνες αθλητές αθλητικού πένταθλου Κατηγορία:Αθλητές στίβου Πανελληνίου Κατηγορία:Προπονητές στίβου Εθνικού ΓΣ Κατηγορία:Έλληνες προπονητές στίβου Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων
The Vinyl Conflict
The Vinyl Conflict είναι ο τίτλος της συλλογής έντεκα δίσκων βινυλίου του αμερικανικού thrash metal συγκροτήματος Slayer, η οποία κυκλοφόρησε τον Οκτώβριο του 2010 μέσω της δισκογραφικής εταιρείας "American Records".
Στη συλλογή δεν συμπεριλαμβάνονται τα πρώτα δύο άλμπουμ τους, "Show No Mercy" και "Hell Awaits", ενώ στελέχη της "Sony Music Entertainment" δήλωσαν ότι η συγκεκριμένη κυκλοφορία πραγματοποιήθηκε σαν δώρο προς τους οπαδούς του συγκροτήματος, λόγω του γεγονότος ότι τα περισσότερα άλμπουμ των Slayer σταμάτησαν να εκδίδονται σε τέτοια μορφή.
Άλμπουμ
1. Reign in Blood (1986)
3. Seasons in the Abyss (1990)
6. Divine Intervention (1994)
7. Undisputed Attitude (1996)
8. Diabolus in Musica (1998)
9. God Hates Us All (2001)
10. Christ Illusion (2006)
11. World Painted Blood (2009)
Μέλη των Slayer
Οι μουσικοί οι οποίοι συμμετείχαν στις ηχογραφήσεις του "The Vinyl Conflict" ήταν οι εξής:
Τομ Αράγια - φωνητικά, μπάσο
Κέρι Κινγκ - κιθάρα
Τζεφ Χάνεμαν - κιθάρα
Ντέιβ Λομπάρντο - τύμπανα
Πολ Μπόσταφ - τύμπανα
Πηγές
Κατηγορία:Δισκογραφία των Slayer Κατηγορία:Άλμπουμ του 2010
Γκιόργκι Κολόνικς
Ο Γκιόργκι Κολόνικς (György Kolonics) ήταν Ούγγρος αθλητής του κανόε καγιάκ, ο οποίος αναδείχθηκε Ολυμπιονίκης στο άθλημά του και επίσης κατέκτησε 15 χρυσά μετάλλια σε Παγκόσμια πρωταθλήματα, αριθμός που αποτελεί ρεκόρ.
Βιογραφία
Γεννήθηκε στη Βουδαπέστη στις 4 Ιουνίου του 1972. Είχε το ψευδώνυμο Kolo και ξεκίνησε το άθλημά του στην ομάδα του Σπάρτακου Βουδαπέστης. Αργότερα εντάχθηκε στο δυναμικό της Κσέπελ (Csepel), όπου και παρέμεινε σε όλη τη διάρκεια της καριέρας του.
Πορεία προς τις διακρίσεις
Ο Χορβάτ αποσύρθηκε το 1998 και ο Κολόνικς αγωνίστηκε στο απλό. Στους Ολυμπιακούς Αγώνες του 2000 κατέκτησε ένα χρυσό μετάλλιο στο C1, στα 500 μέτρα. Εν συνεχεία επέστρεψε στο διθέσιο, με συναθλητή τον Γκιόργκι Κόζμαν. Οι δυο τους κατέκτησαν ένα χάλκινο μετάλλιο στα 1000 μέτρα στο C2 κατά τους Ολυμπιακούς Αγώνες του 2004 στην Αθήνα και ένα χρυσό μετάλλιο στα παγκόσμια πρωταθλήματα του 2006 και 2007, στα 500 μέτρα του διθέσιου κανόε.
Οι δυο τους θα εκπροσωπούσαν την Ουγγαρία στα 500 και 1000 μέτρα του διθέσιου κανόε και στους Ολυμπιακούς Αγώνες του 2008 στο Πεκίνο. Θα ήταν οι πέμπτοι Ολυμπιακοί Αγώνες για τον Κολόνικς.
Θάνατος
Ο Κολόνικς απεβίωσε λίγες ημέρες πριν από την έναρξη των Ολυμπιακών Αγώνων, στις 15 Ιουλίου του 2008 έπειτα από καρδιακή προσβολή στη Βουδαπέστη. Ο θάνατος επήλθε κατά την προπόνησή του για τους Ολυμπιακούς. Οι νοσοκόμοι που έσπευσαν στο πλευρό του ήταν αδύνατο να τον επαναφέρουν στη ζωή.
Παραπομπές
Κατηγορία:Ούγγροι Ολυμπιονίκες Κατηγορία:Ούγγροι αθλητές του κανόε καγιάκ
Νικ Κέιβ
Ο Νίκολας Έντουαρντ (Νικ) Κέιβ (Nicholas Edward "Nick" Cave, γεν. 22 Σεπτεμβρίου 1957 ) είναι Αυστραλός μουσικός, στιχουργός και συγγραφέας, περισσότερο γνωστός σαν κύριος συντελεστής του ροκ συγκροτήματος Nick Cave and the Bad Seeds που ιδρύθηκε το 1983. Από το 1978 μέχρι το 1983 συμμετείχε στο συγκρότημα The Birthday Party (αρχική ονομασία The Boys Next Door) γνωστό ιδιαίτερα για τους γκόθικ ροκ ρυθμούς, τους προκλητικούς στίχους και τον βίαιο ήχο με επιρροές από τη free jazz, το μπλουζ και το πανκ. Το 2006 ίδρυσε το γκαράζ ροκ συγκρότημα Grinderman. Η μουσική του Κέιβ χαρακτηρίζεται από συναισθηματική ένταση, ευρεία ποικιλία επιρροών και λυρικές εμμονές με τη θρησκεία, τον θάνατο, την αγάπη και τη βία.
Εξωτερικοί σύνδεσμοι
Κειβ Κειβ Κειβ
Ελληνο-Ινδικές σχέσεις
Ως Ελληνο-Ινδικές σχέσεις αναφέρονται οι διμερείς σχέσεις μεταξύ Ελλάδας και Ινδίας. Η Ελλάδα έχει πρεσβεία στο Νέο Δελχί και τρία επίτιμα προξενεία στην Καλκούτα, το Τσεννάι και το Μουμπάι. Η Ινδία έχει πρεσβεία στην Αθήνα και γενικό προξενείο στη Θεσσαλονίκη.
Αρχαία εποχή
μικρογραφία|Πρωτεύουσα του Παλατιού της Παταλιπούτρα, που δείχνει ελληνική και περσική επιρροή, πρώιμη περίοδος της [[Αυτοκρατορία των Μαουρύα|Αυτοκρατορίας των Μαουρύα, 3ος αι. π.Χ.]] Για τους Έλληνες «Ινδία» σήμαινε μόνο ο άνω Ινδός ποταμός μέχρι την εποχή του Μεγάλου Αλεξάνδρου. Μετά το "Ινδία" σήμαινε για τους Έλληνες το μεγαλύτερο μέρος του βόρειο μισού της την Ινδική υποηπείρου. Οι Έλληνες αναφέρονταν στους ντόπιους (οι άνθρωποι της σημερινής Ινδίας και Πακιστάν) ως Ἰνδοί, που κυριολεκτικά σημαίνει «οι άνθρωποι του Ποταμού Ινδού».
Ο Κτησίας στο έργο του Ινδικά καταγράφει τις πεποιθήσεις και άποψη των Περσών για την Ινδία.
Ο έλληνας εξερευνητής Σκύλαξ ο Καρυανδεύς, περίπου το 515 π.Χ., εστάλη από τον Βασιλιά Δαρείο Α΄ της Περσίας να ακολουθήσει την πορεία του Ινδού Ποταμού και να ανακαλύψει που οδήγησε.
Ο Μέγας Αλέξανδρος και ο στρατός του, πολέμησε τον Ινδικό στρατό του Βασιλιά Πώρου στην Ινδική εκστρατεία του Μεγάλου Αλεξάνδρου.
Μέρος της σημερινής Ινδίας προσαρτήθηκε στα Ινδοελληνικά βασίλεια που ίδρυσε ο διάδοχος του Μεγάλου Αλεξάνδρου.
Αργότερα, ο στρατός του Σέλευκου Α΄ πολέμησε τον στρατό του Τσαντραγκούπτα. Στο τέλος, ο Σέλευκος και ο Τσαντραγκούπτα σύναψε συμμαχία. Ο Σέλευκος έδωσε την κόρη του σε γάμο, παραχώρησε τα εδάφη της Αραχωσίας, το Χεράτ, την Καμπούλ και τη Μακρανία και έλαβε 500 πολεμικούς ελέφαντες.
Ο έλληνας εθνογράφος και εξερευνητής της Ελληνιστικής περιόδου, Μεγασθένης ήταν ο πρέσβης του Σέλευκου στην Ινδία. Στο έργο του, Ινδικά, έγραψε την ιστορία των Ινδών και τον πολιτισμό τους. Ο Μεγασθένης αναφέρει επίσης σχετικά με την προϊστορική άφιξη του Θεού Διονύσου και του Ηρακλή στην Ινδία.
Επιπλέον, το επικό ποίημα Διονυσιακά, αναφέρεται σχετικά με την αποστολή του Θεού Διόνυσου στην Ινδία.
Ο Αρριανός, στο έργο του Ινδικά έχει γράψει για την Ινδία.
Ο Διονύσιος ήταν έλληνας πρέσβης στην Ινδία, που είχε σταλεί από τον Πτολεμαίο Β΄ Φιλάδελφο.
Η στήλη του Ηλιόδωρου είναι μια πέτρινη στήλη αφιερωμένη στον Γκαρούντα (πτηνό-όχημα του θεού Βισνού) που στήθηκε γύρω στο 110 π.Χ. στη σημερινή κεντρική Ινδία στην πόλη Βιντίσα κοντά στο σημερινό Μπέσναγκαρ, από τον Ηλιόδωρο, έλληνα πρέσβη του ινδοέλληνα βασιλιά Αντιαλκίδα στην αυλή του βασιλιά των Σούνγκα Μπαγκαμπάντρα. Ο χώρος βρίσκεται μόνο 5 χιλιόμετρα από τη Βουδιστική στούπα του Σάντσι.
Ο έλληνας ιστορικός Απολλόδωρος και ο Ρωμαίος ιστορικός Ιουστίνος, επιβεβαιώνουν ότι οι Βακτριανοί Έλληνες κατέκτησαν την Ινδία. Ο Ιουστίνος επίσης περιγράφει τον Δημήτριος Α΄ ως "Βασιλιά των Ινδών". Ελληνικές και ινδικές πηγές αναφέρουν ότι οι Έλληνες εκστράτευσαν μέχρι την Παταλιπούτρα μέχρι που αναγκάστηκαν να υποχωρήσουν μετά από ένα πραξικόπημα στη Βακτρία το 170 π.Χ.
Ο έλληνας σοφιστής Φιλόστρατος στο έργο του η Βίος Απολλωνίου του Τυανέως αναφέρει ότι ο έλληνας φιλόσοφος Απολλώνιος έχει ταξιδέψει στην Ινδία.
Ο Βασιλιάς Φραότης έλαβε ελληνική εκπαίδευση στην αυλή του πατέρα του και μιλούσε άπταιστα ελληνικά.
Ο Διόδωρος, ανέφερε στον Ιάμβουλο ότι ο βασιλιάς της Παταλιπούτρα είχε "μεγάλη αγάπη για τους Έλληνες".
Ο Ευσέβιος αναφέρει ότι, σύμφωνα με τον Αριστόξενο, ο Ινδίας πήγε στην Αθήνα και συζήτησε με τον Σωκράτη.
Ο Βουδισμός άνθισε υπό τους Ινδοέλληνες, που οδήγησε στην Ελληνοβουδιστικό πολιτιστικό συγκρητισμό. Οι τέχνες στην Ινδική υποήπειρο επίσης επηρεάστηκαν αρκετά από την Ελληνιστική τέχνη κατά τη διάρκεια και μετά από αυτές τις αλληλεπιδράσεις.
18ος–19ος αιώνας
Ο εποικισμός Ελλήνων εμπόρων στη Βεγγάλη ξεκίνησε στις αρχές του δέκατου όγδοου αιώνα και διήρκησε μέχρι τα μέσα του εικοστού αιώνα.
Ο εμπορικός οίκος των Αδελφών Ράλλη που δραστηριοποιήθηκε στην Καλκούτα και την Ντάκα υπήρξε η σημαντικότερη ελληνική επιχειρηματική παρουσία στην Ινδία κατά τον 19ο και 20ο αιώνα.
Ο Δημήτριος Γαλανός (1760-1833) υπήρξε ο πρώτος σύγχρονος Έλληνας Ινδολόγος που έζησε για 40 χρόνια στην Ινδία και μετέφρασε πολλά σανσκριτικά κείμενα στα ελληνικά κάνοντας διαθέσιμη τη γνώση των φιλοσοφικών και λογοτεχνικών παραδόσεων της Ινδίας στην Ελλάδα και τον υπόλοιπο κόσμο.
Την εκκλησία, το νεκροταφείο και την περιουσία της ελληνικής κοινότητας της Βεγγάλης διαχειρίζεται σήμερα το Φιλανθρωπικό Ίδρυμα της Ελληνικής Ορθόδοξης Εκκλησίας στην Καλκούτα.
Σύγχρονη Εποχή
Οι σχέσεις μεταξύ Ελλάδας και Ινδίας ξεκίνησαν τον Μάιο του 1950. Η Ινδία άνοιξε Πρεσβεία στην Αθήνα τον Μάρτιο του 1978. Η νέα ελληνική Πρεσβεία στο Νέο Δελχί εγκαινιάστηκε στις 6 Φεβρουαρίου 2001.
Οι τάφοι των Ινδών, που πέθαναν στην Ελλάδα, κατά τη διάρκεια των δύο παγκοσμίων Πολέμων βρίσκονται στα μνημειακά νεκροταφεία των Συμμαχικών Δυνάμεων στην Αθήνα, τη Θεσσαλονίκη και τη Λήμνο.
Η Θεσσαλονίκη αδελφοποιήθηκε με την Καλκούτα τον Ιανουάριο του 2005.
Η Ινδία και η Ελλάδα απολαμβάνουν στενές διπλωματικές σχέσεις και η Ελλάδα στηρίζει την υποψηφιότητα της Ινδίας ως μόνιμο μέλος του Συμβουλίου Ασφαλείας των Ηνωμένων Εθνών.
Πολιτιστικές Σχέσεις
Στις 26 Νοεμβρίου 1926, ο Νομπελίστας Ποιητής Ραμπιντρανάθ Ταγκόρ επισκέφτηκε την Αθήνα.
Η Έδρα Ελληνικών Σπουδών "Δημήτριος Γαλανός" ιδρύθηκε στο Πανεπιστήμιο Τζαβαρχλάλ Νεχρού στο Νέο Δελχί της Ινδίας τον Σεπτέμβριο του 2000.
Η εθνική γλώσσα της Ινδίας τα χίντι διδάσκονται στο Διδασκαλείο Ξένων Γλωσσών του ΕΚΠΑ από το 2005.
Τον Μάρτιο και Απρίλιο του 1995, Το Ινδικό Συμβούλιο Πολιτιστικών Σχέσεων (ICCR) και το Ίδρυμα Ελληνικού Πολιτισμού συνδιοργάνωσαν ένα Διεθνές Συμπόσιο με θέμα “Ινδία – Ελλάδα: 2500 χρόνια πολιτιστικών ανταλλαγών” στο Διεθνές Κέντρο του Νέου Δελχί.
Τον Φεβρουάριο του 2018, τo Indira Gandhi National Center for the Arts (IGNCA) και το Χίντου Πανεπιστήμιο του Μπεναρές (BHU) διοργάνωσαν ένα διεθνές συνέδριο με τίτλο “Δημήτριος Γαλανος και η κληρονομιά του: Ινδο-Ελληνικές σπουδές 1790-2018” που διεξήχθη σε δύο φάσεις, μια στο Νέο Δελχί και μια στο Βαρανάσι της Ινδίας.
Τον Νοέμβριο του 2018, διοργανώθηκε από την ΕΛΙΝΕΠΑ το 1ο στην Ευρώπη Διεθνές Συμπόσιο για τον Τζαϊνισμό στο Μουσείο Ασιατικής Τέχνης στην Κέρκυρα.
Τον Ιούνιο του 2019 διοργανώθηκε από την ΕΛΙΝΕΠΑ το 17ο Διεθνές Συνέδριο Χίντι στην Αθήνα.
Στις 26 Ιουνίου 2021, οι Υπουργοί Εξωτερικών Ελλάδας και Ινδίας Νίκος Δένδιας και [https://en.wikipedia.org/wiki/S._Jaishankar Σ. Τζαϊσανκάρ] και ο Δήμαρχος Αθηναίων Κώστας Μπακογιάννης έκαναν τα αποκαλυπτήρια του ανδριάντα του Μαχάτμα Γκάντι στην Αθήνα.
Τον Νοέμβριο του 2021, η ΕΛΙΝΕΠΑ και το Ινδικό Συμβούλιο Πολιτιστικών Σχέσεων (ICCR) συνδιοργάνωσαν στο πλαίσιο των εορτασμών για τη 200ή επέτειο της Ελληνικής Επανάστασης, μία έκθεση ζωγραφικής και μια σειρά πολιτιστικών εκδηλώσεων στο Νέο Δελχί και το Τσάντιγκαρ. Την 1η Μαρτίου 2022, έγινε στην Αθήνα η τελετή απονομής του Βραβείου Padma Shri στον Ινδολόγο Καθ. Νικόλαο Καζάνα για την εξαιρετική υπηρεσία και συμβολή του στον εμπλουτισμό της λογοτεχνίας και της εκπαίδευσης.
Τον Δεκέμβριο του 2022, η Έδρα Ελληνικών Σπουδών στο Πανεπιστήμιο Jawaharlal Nehru (Νέο Δελχί) και το Ελληνικό Ινστιτούτο Βυζαντινών και Μεταβυζαντινών Σπουδών (Βενετία) συνδιοργάνωσαν ένα Διεθνές Συνέδριο με θέμα: «Ο ελληνικός κόσμος και η Ινδία: Ιστορία, πολιτισμός και εμπόριο από την ελληνιστική περίοδο έως τη σύγχρονη εποχή» στο Συνεδριακό Κέντρο του Πανεπιστημίου Jawaharlal Nehru, στο Νέο Δελχί.
Τον Ιούνιο του 2023, η Ακαδημία Αθηνών διοργάνωσε εκδήλωση με θέμα: «Το ερευνητικό έργο του Ινδολόγου Μιλτιάδη Σπύρου και οι άγνωστες δημοσιεύσεις του Δημήτριου Γαλανού στις Ινδίες»
Οικονομικές Σχέσεις
Περίπου 12.000–13.000 Ινδοί ζουν και εργάζονται στην Ελλάδα.
Το ετήσιο διμερές εμπόριο ανέρχεται σε 0,83 δισεκατομμύρια δολάρια. Τα στοιχεία της Ελληνικής Στατιστικής Αρχής (ΕΛΣΤΑΤ) δείχνουν ότι το εμπορικό ισοζύγιο είναι σταθερά ελλειμματικό εις βάρος της Ελλάδας. Το 2021 καταγράφηκε έλλειμμα 564,8 εκατ. ευρώ καθώς οι ελληνικές εξαγωγές ανήλθαν σε 134,2 εκατ. ευρώ σημειώνοντας σημαντική αύξηση 74,6% σε σύγκριση με το 2020, ενώ οι εισαγωγές σε 699,1 εκατ. ευρώ σημειώνοντας αύξηση κατά 68,4% σε σύγκριση με το 2020.
Μικρές ινδικές επιχειρήσεις, όπως εστιατόρια, μίνι μάρκετ και τουριστικά γραφεία, έχουν αρχίσει να δραστηριοποιούνται στην Αθήνα, τη Μύκονο, τη Σαντορίνη και άλλα μέρη της Ελλάδας. Ελληνικές εταιρείες έχουν συνεργάτες και στην Ινδία.
Μια κοινοπραξία υποδομών που αποτελείται από την ινδική GMR Airports Limited (GAL) και την ελληνική GEK Terna κέρδισε τον διαγωνισμό για την κατασκευή του νέου αεροδρομίου Καστέλι στο Ηράκλειο Κρήτης.
Η Ινδία υπήρξε τιμώμενη χώρα στην 74η (2009) και στην 84 (2019) Διεθνή έκθεση Θεσσαλονίκης.
Τον Ιούνιο του 2019 ιδρύθηκαν στην Αθήνα το Ελληνο Ινδικό Επιμελητήριο Εμπορίου & Οικονομίας και ο Ελληνο-Ινδικός Επιχειρηματικός Σύνδεσμος.
Κατάλογος διμερών συνθηκών
μικρογραφία|Ο Αναπληρωτής Υπουργός Εξωτερικών της Ελλάδας Δημήτρης Κούρκουλας και ο Υφυπουργός Εξωτερικών της Ινδίας Πρενίτ Καούρ.
Κατάλογος Ινδών πρεσβευτών στην Ελλάδα
Τα παρακάτω άτομα έχουν υπηρετήσει ως πρεσβευτές Ινδίας στην Ελλάδα.
Εξωτερικοί σύνδεσμοι
Ινδια Ελλαδα
Τουθόα Αρκαδίας
Η Τουθόα  είναι ορεινό χωριό στην Πελοπόννησο και την Περιφερειακή Ενότητα Αρκαδίας.
Γεωγραφία - Ιστορία
Αναφορές για τον οικισμό υπάρχουν πριν την περίοδο της Επανάστασης του 1821, με την ονομασία Τσίπολι ή Τζίπολι να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Καρυταίνης - Τμήμα Λακόβων και Λαγγαδίων. Μετά την απελευθέρωση αναφέρεται το 1835 στο ΦΕΚ 16Α - 24/05/1835 ως Τσίπολι να προσαρτάται στον τότε δήμο Τουθόας. Το 1912 με ΦΕΚ 252Α - 24/08/1912 το όνομά του διορθώνεται σε Τσίπολιος και το 1927 με το ΦΕΚ 179Α - 30/08/1927 μετονομάζεται σε Τουθόα. Σύμφωνα με το σχέδιο Καλλικράτης μαζί με το Λευκοχώρι και την Φούσκαρη αποτελούν την τοπική κοινότητα Λευκοχωρίου που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 45 κατοίκους ενώ το 2001 είχε 108.
Παραπομπές
Κατηγορία:Χωριά του νομού Αρκαδίας Κατηγορία:Δήμος Γορτυνίας
Περιπόλιον
thumb|right|250px|Χάρτης της Βρεττίας Το Περιπόλιον ήταν αρχαία ελληνική πόλη της Μεγάλης Ελλάδας στη σημερινή νότια Ιταλία. Ήταν προπύργιο των Λοκρών από τη μεριά προς τα σύνορα με το Ρήγιο. Φαίνεται ότι περί τα τέλη του 4ου αιώνα π.Χ. καταλήφθηκε από κάποια αποικία των Πιτανατών, πιθανώς από τον Πιτάνη της Λακωνικής. Το Πριπόλιο είχε κόψει νόμισμα που εικόνιζε το κεφάλι της Ήρας με στεφάνι.
Πηγές
Κατηγορία:Αποικίες της Μεγάλης Ελλάδας
Ματιέ Ντεμπυσί
Ο Ματιέ Ντεμπυσί, γεννημένος στις 28 Ιουλίου 1985 στο Φρετέν της Γαλλίας, είναι Γάλλος διεθνής ποδοσφαιριστής που αγωνίζεται στη θέση του δεξιού αμυντικού στη Βαλανσιέν, στη Λιγκ 2.
Ο Ντεμπυσί ξεκίνησε την επαγγελματική καριέρα του στη Λιλ, όπου κατέκτησε νταμπλ κυπέλλων, τη Λιγκ 1 και το Κύπελλο Γαλλίας, κατά τη διάρκεια της σεζόν 2010-11. Έπαιξε στη Λιγκ 1 για 10 σεζόν για τη Λιλ. Εντάχθηκε στη Νιούκασλ Γιουνάιτεντ τον Ιανουάριο του 2013 και έμεινε εκεί για 18 μήνες. Ο Ντεμπυσί έπαιζε για την Άρσεναλ από τον Ιούλιο του 2014 έως τον Ιανουάριο του 2018, συμπεριλαμβάνοντας μια περίοδο που δανείστηκε στην Μπορντώ το 2016. Από τον Ιανουάριο του 2018 έως τον Αύγουστο του 2021, έπαιζε για την Σαιντ-Ετιέν.
Ο Ντεμπυσί έκανε το ντεμπούτο του για την Εθνική Γαλλίας τον Οκτώβριο του 2011. Έκανε 27 εμφανίσεις, παίζοντας στα τουρνουά του Ευρωπαϊκού Πρωταθλήματος Ποδοσφαίρου 2012 και του Παγκοσμίου Κυπέλλου Ποδοσφαίρου 2014.
Βιογραφία
Ο Ματιέ Ντεμπυσί υπέγραψε το πρώτο του επαγγελματικό συμβόλαιο με την ομάδα που τον "ανέθρεψε" ποδοσφαιρικά το 2003.
Στις 25 Μαρτίου 2006, στα λαίσια της 32ης αγωνιστικής του πρωταθλήματος με αντίπαλο τη Στρασμπούρ, τραυματίζεται σοβαρά σε μια σύγκρουση με τον Αμπού Μοσαλέμ Φαράγκ. Οι χιαστοί σύνδεσμοι του δεξιού γονάτου υπέστησαν ζημιά και η χειρουργική επέμβαση είναι αναγκαία. Η αποθεραπεία του, που θα διαρκέσει αρκετούς μήνες, τον οδηγεί στο να χάσει το Ευρωπαϊκό Πρωτάθλημα Ελπίδων του 2006. Επιστρέφει στους αγωνιστικούς χώρους στις 24 Οκτωβρίου 2006 σε αγώνα του Λιγκ Καπ Γαλλίας απέναντι στη Σταντ Ρενναί.
Στη διάρκεια των επόμενων σεζόν, αγωνίζεται πλέον ως βασικός στους περισσότερους αγώνες παρά ορισμένους μικροτραυματισμούς. Στη διάρκεια της 25ης αγωνιστικής της σεζόν 2009-2010 σε έναν αγώνα απέναντι στη Ρεν, για μια ακόμη φορά τραυματίζεται σοβαρά. Παρόλα αυτά δεν θα αποχωρήσει από το γήπεδο, θα επιστρέψει στον αγωνιστικό χώρο και καταφέρνει μάλιστα να δώσει την ασίστ για το νικητήριο γκολ της ομάδας του. Θα επιστρέψει στους αγωνιστικούς χώρους πέντε αγωνιστικές αργότερα.
Ο Ντεμπυσί καταφέρνει να τελειώσει ικανοποιητικά τη σεζόν, σημειώνοντας το πρώτο και μοναδικό του τέρμα της σεζόν στη διάρκεια της 37ης αγωνιστικής με αντίπαλο την Ολιμπίκ Μαρσέιγ, κάτι που επιτρέπει στη ΛΟΣΚ να ελπίζει πως θα καταφέρει να τερματίσει δεύτερη στο πρωτάθλημα μετά το πέρας της τελευταίας αγωνιστικής. Η ομάδα παρ'όλα αυτά αποτυγχάνει να καταλάβει τη δεύτερη θέση ηττώμενη με 2-1 από τη Λοριάν τερματίζοντας έτσι στην τέταρτη θέση, παίρνοντας με αυτό τον τρόπο την πρόκριση για το Γιουρόπα Λιγκ. Ο αδερφός του, Γκρεγκουάρ Ντεμπυσί, είναι επίσης ποδοσφαιριστής και αγωνίζεται αυτό τον καιρό στην ΕΣ Βασκεάλ στην CFA 2.
Ο Ματιέ Ντεμπυσί, "ένας παίκτης που βάζει το κεφάλι του εκεί που άλλοι δεν θα έβαζαν ούτε το πόδι τους" σύμφωνα με τον παλιό του προπονητή Κλοντ Πυέλ, καλείται για πρώτη φορά στην Εθνική Γαλλίας από τον Λοράν Μπλαν για τον φιλικό αγώνα με τη Νορβηγία που λαμβάνει χώρα στις 11 Αυγούστου 2010. Στη διάρκεια αυτού του αγώνα, δεν θα μπει ποτέ ως αλλαγή ενώ η Γαλλία θα ηττηθεί με 2-1 αν και ο Τύπος αναφέρει πως ο αμυντικός των Lillois είχε εξαιρετική απόδοση στη διάρκεια των προπονήσεων στην Κλαιρφονταίν.
Αδιαμφίσβήτητος βασικός στη δεξιά πτέρυγα της ομάδας στη διάρκεια της σεζόν 2010-2011, είναι ένας από τους κύριους παράγοντες που οδήγησαν τη Λιλ στο νταμπλ κυπέλλου-πρωταθλήματος. Σταθερός στο κομμάτι της άμυνας, καταφέρνει ταυτόχρονα να αποδειχθεί αποτελεσματικός στον επιθετικό τομέα. Στη διάρκεια αυτής της σεζόν, μοιράζει τρεις ασίστ και σημειώνει δύο γκολ σε 35 συμμετοχές.